Na osnovu člana 5. i člana 9. Odluke o zakupu poslovnih prostora ("Službene novine Grada Zenica" broj: 3/18) i Zaključka Gradonačelnika broj: 02-45-25567/22, Grad Zenica, putem Službe za privredu, gradsku imovinu i upravljanje razvojem objavljuje

J A V N I O G L A S

za davanje u zakup poslovnih prostora

Predmet javnog oglasa je davanje u zakup poslovnih prostora koji su u vlasništvu i na upravljanju Grada Zenica.

PREGLED SLOBODNIH POSLOVNIH PROSTORA

|  |  |  |  |  |  |
| --- | --- | --- | --- | --- | --- |
| R. br. | Adresa | Površina m2 | Početna cijena u KM / m2  (bez PDV-a) | Namjena | Obavezni iznos novčanog pologa/kaucije u KM |
| 1. | Maršala Tita broj 15 | 58,50 | 18,90 | I grupa djelatnosti | 1.293,60 |
| 2. | Maršala Tita broj 17 - I sprat\* | 18,86 | 18,90 | I grupa djelatnosti | 417,10 |
| 3. | Maršala Tita broj 17 - I sprat\* | 24,00 | 18,90 | I grupa djelatnosti | 530,70 |
| 4. | Maršala Tita broj 17 - I sprat\* | 47,00 | 18,90 | I grupa djelatnosti | 1.039,30 |
| 5. | Maršala Tita broj 22 – I sprat\* | 69,30 | 18,90 | I grupa djelatnosti | 1.532,40 |
| 6. | Maršala Tita broj 29 | 69,40 | 18,90 | I grupa djelatnosti | 1.534,60 |
| 7. | Maršala Tita broj 35\* | 29,00 | 18,90 | I grupa djelatnosti | 641,30 |
| 8. | Maršala Tita broj 38\* | 18,00 | 18,90 | I grupa djelatnosti | 398,00 |
| 9. | Stara čaršija broj 13 | 111,80 | 11,00 | II grupa djelatnosti | 1.400,90 |
| 10. | M. S. Serdarevića broj 6 | 22,00 | 11,00 | II grupa djelatnosti | 283,10 |
| 11. | M. S. Serdarevića broj 13 | 18,00 | 18,90 | I grupa djelatnosti | 398,00 |
| 12. | M. S. Serdarevića bb\* | 12,00 | 3,54 | IV grupa djelatnosti | 49,70 |
| 13. | Stara čaršija broj 21 | 40,95 | 11,00 | II grupa djelatnosti | 527,00 |
| 14. | Talića brdo broj 13\* | 8,50 | 9,00 | II grupa djelatnosti | 89,50 |
| 15. | Sarajevska broj 63\* | 26,23 | 9,00 | II grupa djelatnosti | 276,20 |
| 16. | Jalijski put broj 4 | 15,25 | 6,00 | III grupa djelatnosti | 107,10 |
| 17. | Jalijski put broj 6-A | 10,90 | 6,00 | III grupa djelatnosti | 76,50 |
| 18. | Bulevar Kulina bana broj 3 – prvi od Drvenog mosta | 46,75 | 9,00 | II grupa djelatnosti | 492,30 |
| 19. | Bulevar Kulina bana broj 3 – treći od Drvenog mosta | 46,70 | 9,00 | II grupa djelatnosti | 491,80 |
| 20. | Bulevar Kulina bana broj 8 | 17,64 | 9,00 | II grupa djelatnosti | 185,70 |
| 21. | Mejdandžik broj 3\*\* | 6,80 | 6,00 | III grupa djelatnosti | 47,70 |
| 22. | Londža broj 126 - podrum | 230,00 | 1,00 | V grupa djelatnosti | 269,10 |
| 23. | Dr. Ćire Truhelke broj 10\*\* | 9,55 | 6,00 | II grupa djelatnosti | 67,00 |
| 24. | Dr. Ćire Truhelke broj 10\* | 13,70 | 6,00 | II grupa djelatnosti | 96,20 |
| 25. | Dr. Ćire Truhelke broj 10\* | 90,73 | 6,00 | II grupa djelatnosti | 636,90 |
| 26. | Dobrovoljnih davalaca krvi broj 4 | 122,22 | 6,00 | II grupa djelatnosti | 819,00 |
| 27. | Željeznička broj 8\* | 7,00 | 6,00 | II grupa djelatnosti | 49,10 |
| 28. | Prve zeničke brigade broj 15-D | 62,00 | 6,00 | II grupa djelatnosti | 435,20 |
| 29. | Fra Ljube Hrgića broj 2 | 25,47 | 6,00 | II grupa djelatnosti | 178,80 |

\* u poslovnom prostoru nema mokrog čvora (nije moguće obavljati ugostiteljsku djelatnost)

\*\* u poslovnom prostoru nema mokrog čvora niti priključka za električnu energiju

1. Postupak javnog oglasa provest će Komisija koju imenuje Gradonačelnik.
2. Pravo podnošenja pisane ponude odnosno prijave za učešće u javnom oglasu imaju sva fizička lica, obrtnici, te pravna lica registrovana u Bosni i Hercegovini.
3. Jedno lice ima pravo podnijeti samo jednu prijavu/ponudu po jednom poslovnom prostoru. Jedno lice ne može podnijeti prijavu/ponudu i kao fizičko lice i kao ovlašteni zastupnik pravnog lica. Ukoliko lice, suprotno naprijed navedenom, podnese više od jedne prijave, Komisija će odbaciti sve ponude tog lica.
4. Krajnji rok za podnošenje prijava/ponuda na protokol Grada Zenice je najkasnije do 04.01.2023. godine do 12:00 sati.
5. Ponude se podnose na protokol Grada Zenice u zapečaćenoj koverti sa naznakom

"Služba za privredu, gradsku imovinu i upravljanje razvojem

Prijava na javni oglas za izdavanje poslovnih prostora - NE OTVARATI".

Obrasci za Prijavu na javni oglas mogu se preuzeti na info pultu Gradske uprave ili na web stranici www.zenica.ba.

1. Prijava/ponuda obavezno sadrži:
   * podatke o podnosiocu ponude:
     + za fizička lica: ime i prezime, adresa i broj telefona;
     + za pravna lica: naziv, adresa i sjedište, broj telefona;
     + za obrte: naziv obrta, ime i prezime obrtnika, sjedište obrta, broj telefona;
   * iznos ponuđene zakupnine po metru kvadratnom, bez PDV-a;
   * naziv djelatnosti koja će se obavljati u poslovnom prostoru;
   * potpis podnosioca prijave/ovlaštenog lica;

Uz prijavu obavezno priložiti:

* + dokaz o uplati pologa/kaucije (svi učesnici dostavljaju);
  + ovjerenu izjavu (svojeručno sačinjenu) da podnosilac ponude nema duga prema Gradu Zenica po osnovu KGZ, KN, zakupnine ili po bilo kojem osnovu (svi učesnici dostavljaju);
  + za fizička lica: kopija lične karte;
* za pravna lica i obrte:
  + - rješenje o upisu u sudski ili drugi registar / rješenje o registraciji djelatnosti (obrta) - ovjerena kopija ne starija od šest mjeseci,
    - uvjerenje o poreznoj registraciji (ID broj) - ovjerena kopija,
    - uvjerenje o upisu u jedinstveni registar obveznika indirektnih poreza (PDV broj) – ako je u sistemu PDV-a,
    - dokaz da su plaćeni direktni porezi (original ili ovjerena kopija ne starija od 30 dana),

Napomena: fizička lica koja se prijave na javni oglas i koja budu izabrana kao najpovoljniji ponuđači bit će dužna registrovati djelatnost te u roku od 30 dana od dana potpisivanja ugovora dostaviti rješenje o registraciji djelatnosti, ID i PDV broj.

Svi podaci u prijavi moraju biti čitko popunjeni i bez ispravki.

1. Svi poslovni prostori se izdaju na period od 5 (pet) godina u viđenom stanju.
2. Svi ponuđači dužni su uplatiti polog/kauciju u visini jedne početne mjesečne zakupnine sa PDV-om (kako je naznačeno u tabeli) direktno na račun Grada Zenice otvoren kod BBI d.d. Sarajevo, broj: 1413555320016107, Vrsta prihoda 721122.
3. Otvaranje ponuda izvršit će Komisija dana 04.01.2023. godine u 13:00 sati u velikoj sali Gradskog vijeća. Otvaranju ponuda mogu prisustvovati lica koja su dostavila ponude ili njihovi ovlašteni predstavnici.
4. Grad Zenica zadržava pravo mogućnosti neprihvatanja niti jedne ponude odnosno poništavanja Javnog oglasa.
5. Kriterij za izbor najpovoljnije ponude je najviši ponuđeni iznos zakupnine po metru kvadratnom.
6. U slučaju da dva ili više ponuđača ponude istu najvišu cijenu zakupnine. Komisija će pozvati ponuđače da u roku od 48h ponude u zatvorenoj koverti novi iznos zakupnine.
7. Ponuđačima čija ponuda bude izabrana, uplaćeni polog/kaucija uračunava se u zakupninu, a ostalima se vraća, dok u slučaju da ponuđač čija ponuda bude izabrana odustane od ponude odnosno odbije zaključiti Ugovor, uplaćeni polog se ne vraća.
8. Rok za sklapanje Ugovora je osam dana od dana konačnosti zaključka o izboru najpovoljnijeg ponuđača.
9. Poslovni prostori mogu se obići i pregledati svakim radnim danom u periodu od 10:00 do 14:00 sati, uz prethodnu najavu.
10. Za sve dodatne informacije ili za obilazak poslovnih prostora, zainteresovana lica mogu se obratiti Službi za privredu i upravljanje razvojem na broj telefona 032/447-695 ili mobitel 062/997-728.

Grupe djelatnosti:

GRUPA I:

Predstavništvo, poslovna i slična udruženja, banke i osiguranja imovine i lice, turističke agencije, trgovine na veliko, zlatarske radnje, videoteka video igre bilijar, spoljna trgovina, ugostiteljstvo – gostionica, noćni bar, snack bar, disko klub, buffet, bistro, grill, picerija, kafe bar, krčma, konoba disko bar, advokatski i notarski uredi.

GRUPA II:

PTT usluge, trgovina na malo, skladište, usluge reklame, agencija za pružanje intelektualnih usluga, projektovanje i druge tehničke usluge, upravne zgrade, privatne galerije, tržnice, zdravstvene usluge, ugostiteljstvo – zdravljak, mliječni restoran, restoran općeg tipa, ćevabdžinica, asčinica, buregdžinica, objekat brze hrane, slastičarnica, nacionalni restoran, bosanska kafana i kafana.

GRUPA III:

Izdavačka i informativna djelatnost, zdravstvene usluge, apoteke, knjižare i proizvodna djelatnost.

GRUPA IV:

Zanatstvo.

GRUPA V:

Društvene organizacije, sportske organizacije, udruženje građana, humanitarne organizacije.